《兖山汪处士世宁留宿予适有事辞归别后寄此》
明代·程敏政

越国勋名重有唐，兖山家法冠诸汪。主人有道开鸥社，子姓无哗列雁行。

李白拟尝新竹酝，陈登空扫旧藤床。两怀不尽忙相别，咫尺停云万里长。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。